
ประกาศองค์การบริหารส่วนตำบลเทพราช
เรื่อง  กำหนด วัน เวลา สถานที่ตรวจรับงานจ้าง
“โครงการก่อสร้างถนนคอนกรีตเสริมเหล็กสายบ้านนางโสมาบดี หมู่ที่ ๘”


ตามที่องค์การบริหารส่วนตำบลเทพราช ได้ว่าจ้าง หจก.เศรษฐี ๒๗ ซีกรุ๊ป  ดำเนินการก่อสร้างถนนคอนกรีตเสริมเหล็กสายบ้านนางโสมาบดี หมู่ที่ ๘ ตำบลเทพราช อำเภอสิชล จังหวัดนครศรีธรรมราช เป็นเงิน ๑๕๕,๐๐๐.-บาท (หนึ่งแสนห้าหมื่นห้าพันบาทถ้วน)  ตามสัญญาจ้าง เลขที่ ๑๕/๒๕๕๕ ลงวันที่ ๒๖ กันยายน ๒๕๕๕ โดยกำหนดระยะเวลาดำเนินงานแล้วเสร็จ ภายใน ๖๐ วัน เริ่มตั้งแต่ วันที่ ๒๗ กันยายน ๒๕๕๕ สิ้นสุดวันที่ ๒๖ พฤศจิกายน ๒๕๕๕ นั้น
บัดนี้ผู้รับจ้างได้ดำเนินการตามโครงการฯ ดังกล่าวเรียบร้อยแล้วและได้ส่งมอบงานจ้างแล้วเมื่อวันที่ ๑๐ ตุลาคม ๒๕๕๕ คณะกรรมการตรวจการจ้างกำหนดตรวจรับงานจ้างพร้อมกันในวันที่  ๑๒ ตุลาคม  ๒๕๕๕   เวลา ๑๐.๓๐ น. ณ  สถานที่ก่อสร้างถนนคอนกรีตเสริมเหล็กสายบ้านนางโสมาบดี หมู่ที่ ๘ ตำบลเทพราช อำเภอสิชล จังหวัดนครศรีธรรมราช  จึงขอประชาสัมพันธ์ให้ประชาชนผู้สนใจได้ร่วมตรวจรับงานจ้างและให้ข้อเสนอแนะตามวันเวลาดังกล่าวข้างต้น
จึงประกาศมาเพื่อทราบโดยทั่วกัน


ประกาศ ณ วันที่ ๑๐ เดือน ตุลาคม พ.ศ. ๒๕๕๕ 
สาวิตรี  พรหมวี
(นางสาวิตรี  พรหมวี)
ปลัดองค์การบริหารส่วนตำบล ปฏิบัติหน้าที่
นายกองค์การบริหารส่วนตำบลเทพราช

